6

ISIGIDIMI SAMAXOSA, SEPTEMBER 1, 1871.

Mhambi,” yaguqulwe nguye. Maninzi amaculo esimana ukuwavuma ezityalikeni eugaziwa pofu ukuba abalwa ngu Mr. Soga —nangekashicilelwa ako. Ube ngomnye wabaguquli be Lizwi lika Tixo. Zonke ezambali esabesimana sizibaliselwa ngu “Nonjiba waseluhlangeni ” epepeni *Lendaba* zaye zibalwe nguye. Ute nakweli pepa wenza mazwana okutshayelela amavo ezinto zakudala, ate kodwa aviwa gwenxa wasuka ke watshona, endingakwaziyo ke numhla ukuba sesiya kuwava kubanina ? Ebengenguye nomntu ukulutanda uhlanga lakowabo. Ushiye amapepa amaninzi enteto zake ezindlwini zika Tixo esibesingafanele ukuxola tina, ade ashicilelwe lomapepa, ukuze ati nakuba ebubile nje abe usateta noko. Ngamafa etu lawo— masiwapiwe.

1. Okunye sishiywe ngumhlanganisi wamabandla alanayo. Lomfo ebeyimpahla yabafundisi bonke. Ebengemfo ubesiti ukuteta “mna ndingowecala elitile.” Yonke into engum Kristu ebeyitanda, watandwa ngoko ke. Siyalo ke eso; noko siyimihlambi ngemihlambi masingake silibale ukuba Inkosi inye, ukolo lunye, ubapatizo lunye. Masitandane. Kowetu pezulu akuko zahlulo, masiqelane kwalapa umhlambi ubemnye njengokuba Umalusi emnye.
2. Okunye sishiywe sicaka esibesikutele, esibesingenqenera, kauyiqonde imisebenzi yake. Umise izikolo zambini, uzenzile nezinye izinto endizikankanyileyo. Upe- lelwe ngamendu ebesebenza kuba naxa ebepantsi, ebemana eguqula Izenzo Zaba- postile. Utintwe kukufa xa akwisiqendu samashumi omabini anantatu, iverse yama- shumi omatatu anantlanu. Epepeni lake eliseleyo ufike wabala emva kwalo verse lamazwi “ Ndapelelwa ngamendu ndakufika apa, ndalahla.” Ude waya kufa etsala. Iti ke lendawo masisebenze nati kusesemini nje, ubusuku buyeza xa kungeko bani unokusebenza.
3. Sishiywe ngumfo olilungisa—ebe- ngemntu unamona, unanqala, uhlebayo abanye, upambanisayo, unakwele. Zonke ezonto wahlukana nazo kwapi, mhlana wazinikelayo Enkosini. Kutabatela kwa- kulomini akazanga alahleke, abuye ngomva., ute tonono ukuyibamba indlela

esinga ezulwini. Ebengumfo woxolo, umtandi wabantu. Lento iku kuguquka wayigqiba kwa esengumfana, kuba yena ebengatembe ukuti ndoguquka namhlana ndibubayo. Waxolelana no Tixo kwasebuncinaneni bake—umfo obetanda ukuncokola ngelizwi lika Tixo—obetanda ukuva indaba zokuhamba kwalo—obehlala efuna amaqinga okulihambisa—umfo ota- ndazayo—ozibikayo Enkosini. Obobulu- ngisa bake babonakala ekupeleni kwake kuba ute ukuteta kwake “ Musani uku- ndililela, musani ukuba nosizi olungaka- nana. Bambani imixelo—kuba mna nda- yame kum Sindisi wam ngomqolo wam wonke—mayenziwe intando yenkosi.” Zintutuzelo zake ezo abesula ngazo inyembezi zababemlungiselela. Ute pambi kokububa mabakebapume abantu, kwasala unina nomkuluwakazi wake, nenkosikazi apa yase Gcuwa yakowabo. Bati ke bona utandaze ngohlobo abangazanga beve mtu etandaza ngalo amazwi alomtandazi lomakosikazi andixelele, andisenakuwabeka apa, ipepa liyapela, ndosendisiti, yonke into uyitandazele. Abafundisi ubatandazele, usapo ulutandazele, indlodhlo zakowabo uzitandazele, intsapo yake uyitanda­zele—wati yonke lonto wayisingisela Enkosini. Ipele njalo londoda, wena ufunda apa Cinga. Bekela entloko— Guquka—ukuze isipelo sako sifane nesake. Kumzuzu yena ebelungile, elindile—eyi- kangele ukufika kwenkosi yake. Yiba nawe ulungile kuba ungayazi imini aya- kufika ngayo unyana womntu.

1. Elinye ilizwi endilitetayo nditi— kufe *isicaka—*Inkosi yona isahleli—kubu- be U-Tiyo ka Soga, U-Yesu Kristu useko —mauhambe ke umsebenzi—ngalento ayenzileyo U-Tixo ufuna ukusivusa kuba sibe sifile, sicitakele, sizilibazisa ngezinto ezingamashwa—ozindywala, nobudenge, nemibulo. Vukani mabandla akowetu kuyonakala—

“ Wavuleni amasango ngamasango Yenzeni banzi indlela Yenkosi Wapumeleni onke amazibuko Zikauleze indaba zika Yesu.

Zibikeni kwintlanga empumalanga Zibikeni kwintlanga entshonalanga Nakwezo zise Node mazivakale Nakwezo zise Sude mazivakale.”

Taruni, akufuneki ukuba nimlilele U- Tiyo ka Soga—wonwabile yena numhla kuba egodukile, waya kuba nenkosi yake. Uyeku bonana enyangweni nezikulu zakowabo ezabuba elukolweni, kuqalela ngo Ntsikana, indidi ngendidi. Apelile na­mhla amahlaba kuye. Akasakatazwa ngamapika, nazitukutezi zokohlokohlo— zipelile ezonto. Isono asinto ayakubuye ayibone, kwanentsizi, nenyembezi ezonto zidlule kuye—ningaba nisamlilela nina owonwabe kangako? Zilileleni, lulileleni uhlanga lakowenu lona luseseshweni, ebu- nyameni.

Ndiyapela—amazwi ona aseko, intliziyo inawo kuba ibeke ezantsi numhla—nala ndiwabalileyo akani, lilitye nje kodwa elibekwa encwabeni lika Mr. Soga, ngum- ninawe wake ongumfundisi.

J. A. C.

 KUBAFUNDISI BOSAPO ABAMNYAMA.

*(Ngumfundisi wentsapo omdala.)*

NO. II.

Kwipepa lokuqala ndazikankanya indawo ezizi- ntloko afanele ukuti umfundisi wosapo abe nazo, noko ndingazigqibanga zonke. Namhla ndiyaku- teta ngezinye indawo enditi mna ngokwam ukuba ziyakangelwa ngabafundisi bosapo zingabomeleza kunene emsebenzini wabo. Anditeti nto ngohlobo lokufundisa, kuba ndandite bako abalwaziyo olona lukaulezisayo. Okwam mna ndiya kukankanya indawo ezingati zikude, kantike noko zisondele kulomsebenzi wokufundisa.

Ndandite kwipepa lokuqala, umsebenzi wenu bafundisi bosapo, awufani neminye imisebenzi le yezandla; kuba ute wakubon’ukuba uyakulungiselela okwezinto zalentlalo, waza wabuya wakangelisa pambili kweze lizwe elizayo. Nditike namhla

1. Endaweni yokuqala, *kanizikangele ukuba nilunge nxayipina eluhlangeni lwakowenu olu lu- tshabalalayo lungenako ukwaziwa kwenyaniso.* Mna ngokwam, ngokukodwa ndakukangela ubume belizwe lakowenu, nditi oku nina ninalomsebenzi nje, ningabateleli kwa kubafundisi ekulweni neko- mkulu lobunyama. Yazinike ukuba ityala lenu likulu, kuba nite nakubon’ukuba ningabakokeli bohlanga, naza nabuya nangabondli benzala yalo. Maningasebenzi nje ngabaqeshwa ke, kuba nisebenzela isizwe sakowenu.
2. Eyesibini. *Nakuhlala nizifundisa ngokwenu ukuze nibe nako ukufundisa abanye.* Njengokuba kungeko mfama kungafanelekayo yakukokela ezinye, kukwa njalo ukungafaneleki izidenge zakufundisana. Ngokoke nina manibe ngamadoda emfundo ngalo lonke ixesha enifundisa abanye. Ukuba uke ulinge ukufundisa omnye into nawe ongayiqondiyo, uya kukufumana ukuba nzima kwalonto